# data[].attributes.body
6. Az alábbi interjúrészletben Spiró György, kortárs író az irodalomolvasás és az írás mai helyzetéről fejti ki véleményét.

„A nyelvvel kapcsolatban különben az jut eszembe, hogy a magyar irodalom veszélyben van, mert rohamosan csökken az olvasók száma a fiatal generációkban. Régóta tanítok egyetemen, ott is látom. A baj az, hogy az általános iskolában nem szerettetik meg az olvasást a gyerekekkel. Meggondolandó, nem kéne-e átírni egy csomó régi nagy magyar művet, például Jókai regényeit, hogy lehessen őket élvezni. A szavak felét a mai gyerekek nem értik.”

Érveljen a Spiró György által felvetett problémák mellett és/vagy ellen! Hivatkozzon olvasmányélményeire, olvasói tapasztalataira is!

# data[].attributes.body
1. Fejtse ki véleményét az alábbi idézettel kapcsolatban! Három, különböző műnemű (lírai, epikai, drámai) alkotásra hivatkozva érveljen a gondolat érvényessége és/vagy vitathatósága mellett! Érvelő esszéjéhez a tanulmányai során megismert magyar és világirodalmi alkotások közül egyaránt meríthet!

„Szerelemre születtünk. Ki merné azt állítani, hogy nem arra születtünk e világra, hogy szeressünk? Hiába áltatjuk magunkat, minden pillanatban szeretünk; még akkor is, ha olyan dolgokkal foglalkozunk, amelyeknek látszólag nincs közük a szerelemhez. A szerelem titokban ott búvik mindenben, és az ember képtelen rá, hogy szerelem nélkül éljen.” (Blaise Pascal)

# data[].attributes.body
2. „[...] elegem van azokból az emberekből, akik meghalnak egy eszméért. Én nem hiszek a hősiességben, mert tudom, hogy az könnyűdolog, és rájöttem, hogy gyilkos.” (Albert Camus)

Albert Camus regényének hőse állást foglal a heroikus életfelfogással, magatartással szemben. Fejtse ki egyetértő és/vagy vitázó véleményét erről az álláspontról! Érvelésében mutasson be három olyan irodalmi alakot, akinek a magatartásával alá tudja támasztani megállapításait!

# data[].attributes.body
3. A remekművek vagy a népszerű alkotások visznek-e közelebb az irodalom, az olvasás megszeretéséhez? Legalább három irodalmi alkotás bemutatásával és értékelésével fejtse ki véleményét! Érvelésében vegye figyelembe az alábbi megállapítást is!

„Annyi bizonyos, hogy az iskolában mind a mai napig a humanista tradíció irodalomfelfogása érvényesül, tehát hogy kizárólag a klasszikusokat kell tanítani. [...] Hankiss Elemér még az 1970-es évek elején tette szóvá a „remekművek terrorját”, azt, hogy a gyerek az iskolában csupa kiválósággal találkozik. Meglehetősen fárasztó dolog állandóan lábujjhegyen járni.” (Veres András)

# data[].attributes.body
4. Az emberi magatartásformák, az emberi természet bemutatása az irodalmi művek állandó tárgya. Az alábbi Szophoklész-idézetet is figyelembe véve, fejtse ki véleményét az emberi természet sokszínűségéről! Érvelő esszéjében három, különböző kultúrtörténeti korszakban megjelenített, tanulmányai során megismert irodalmi alak magatartásformájára hivatkozzon!

„Sok van, mi csodálatos, / De az embernél nincs semmi csodálatosabb, / Ő az, ki a szürke / Tengeren átkel, / A téli viharban / Örvénylő habokon [...] / Lakhatatlan szirteken / Tűző nap forró sugarát s a fagyot / Kikerülni ügyes, mindenben ügyes, / Ha akármi jön, ám a haláltól / Nem tud menekülni, / De gyógyírt a nehéz nyavalyákra kigondol. / Ha tud valamit valaki, / Mesteri bölcset, újszerűt, / Van, ki a jóra, van, ki gonoszra tör vele.” (Szophoklész)

# data[].attributes.body
Érvelési feladatok a korábbi érettségikből

# data[].attributes.body
Szókratész óta ismerünk elképzeléseket arról, hogyan kell boldogan élni, de csak néhány évtizede vizsgálják ezt a kérdést tudományos módszerekkel – derül ki az alábbi szövegrészletekből. A szövegben megnevezett boldogság-okok közül melyekkel tud azonosulni, és/vagy melyekkel nem? Érvelésében használjon fel irodalmi példákat is!

Adrian White, a leicesteri egyetem szociálpszichológusa 2006-ban boldogságtérképet állított össze a világ 178 államáról. A legboldogabb országoknak Dánia, Svájc és Ausztria találtattak, a legboldogtalanabbaknak pedig a Kongói Köztársaság, Zimbabwe és Burundi. Magyarország a lista 107. helyén szerepelt. A térképhez írott tanulmányban a kutató arra a következtetésre jutott, hogy a boldogság leglényegesebb feltételei: a jövedelmi színvonal, az egészségügyi ellátás színvonala, az oktatás, az erős közösségi szellem és a természet, a környezet, a táj szépsége.

Szociálpszichológusok vizsgálták a boldog emberek személyiségvonásait is, és a következő néhány közös vagy jellemző személyiségvonás fontosságát emelték ki: A boldog ember élete önmegvalósító, teret enged személyisége fejlődésének. Életvezetésében fontosak az örömforrások, tud és mer is örülni. Szívesen segít másokon. Kerüli a reménytelen álmokat. A társas kapcsolatokat ápolja, mert a társas lét a boldogság egyik alappillére.

A Michigan Egyetem társadalomtudományi kutatócsoportja azt vizsgálta, hogy 1981 és 2007 között 52 országban hogyan változott az emberek boldogságának mértéke. A kutatásvezető szerint az emberek elégedettsége és a demokrácia, valamint a béke között szoros összefüggés van. A boldogság érzetének legfontosabb meghatározója az emberi szabadság, a választás arról, hogy az egyén hogyan élje az életét. (www.origo.hu)

# data[].attributes.body
Írj levelet magadnak, olyat amit (válassz, mikor)

karácsonykor

szilveszterkor

szülinapodkor

félévzáráskor

évvégén

nyár elején

nyár végén

érettségi után

első munkahelyi napon

5 év múlva

10 év múlva

bontasz ki!

Mit szeretnél mondani az akkori önmagadnak? Minek kellene megtörténnie addig? Milyen tárgyi dolognak, milyen lelki dolognak, milyen kézzelfogható és milyen szellemi célnak? Mi az amit vársz magadtól? Mi az amit vársz az élettől? Milyen bíztató tanácsot adnál? Milyen üzenetet küldesz a jövőbeli önmagadnak?

# data[].attributes.body
Ide csoportosítom a hosszabb íráskészség-fejlesző gyakorlatokat.

# data[].attributes.body
Ide csoportosítom a rövidebb íráskészség-fejlesző gyakorlatokat.

# data[].attributes.body
Gondold valaki helyébe magad! Lehet egy film főszereplője vagy történelmi személy vagy egy sorozat karaktere, de akár animációs film szereplője is. Képzeld a helyébe magad, és írd meg az élettörténeted!

# data[].attributes.body
állat lennél
növény lennél
étel lennél
gyümölcs lennél
fűszer lennél
könyv lennél
ruha lennél
város lennél
ország lennél
törvény lennél
sportág lennél
zene lennél
játék lennél

annál bonyulultabb feladat ez, mintha csak rávágnál valamit. INdokold is meg, milyen tulajdonságok alapján választottad, amit választottál? Mi közös bennetek? Mi a "rokonság" köztetek?

# data[].attributes.body
Írj levelet magadnak, olyat amit jó lett volna ha (válassz, mikor)

iskolakezdéskor

egy nagyon nehéz életszakaszban

egy nehéz szakasz előtt

egy hiba után

egy siker után

egy nagy örömteli esemény után

egy szomorú veszteség után

egy csalódás után

egy meglepő fordulat után

bontottál volna ki!

Mit szeretnél mondani az akkori önmagadnak? Milyen "bölcsességet" küldenél az akkori önmagadnak? Milyen bíztató tanácsot adnál? Milyen üzenetet küldesz a múltbeli önmagadnak?